62023CO0763_INF
Rješenje Suda (deveto vijeće) od 25. lipnja 2024. –Dragoram Tour
(predmet C-763/23)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Oporezivanje – Porez na dodanu vrijednost (PDV) – Direktiva 2006/112/EZ – Članci 306. do 308. – Poseban režim za putničke agente – Područje primjene – Transakcije koje izvršavaju putnički agenti, a koje se sastoje od preprodaje po uvećanoj cijeni zrakoplovnih karata kupljenih od drugih poreznih obveznika – Nepostojanje dodatne usluge”
1.
Usklađivanje poreznih propisa – Zajednički sustav poreza na dodanu vrijednost – Poseban režim za putničke agente – Područje primjene – Preprodaja po uvećanoj cijeni zrakoplovnih karata kupljenih od drugih poreznih obveznika koju vrše putnički agenti – Uključenost – Postojanje isporuka robe ili pružanja usluga koji eventualno prate to ustupanje – Nepostojanje utjecaja
(Direktiva Vijeća 2006/112, čl. 306. do 310.)
(t. 29.-34., t. 1. izreke)
2.
Usklađivanje poreznih propisa – Zajednički sustav poreza na dodanu vrijednost – Poseban režim za putničke agente – Iznimka od njegove primjene kojom se putničkim agentima priznaje pravo odabira primjene uobičajenog režima PDV-a u slučaju međunarodnog prijevoza putnika – Nedopuštenost
(Direktiva Vijeća 2006/112, čl. 306. st. 1. i čl. 308.)
(t. 43., t. 2. izreke)
Izreka
1.
Članak 306. Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost
treba tumačiti na način da je:
usluga koju pruža porezni obveznik koja se sastoji od kupovine zrakoplovnih karata od drugih poreznih obveznika i njihove preprodaje fizičkim osobama po cijeni koja uključuje i proviziju obuhvaćena posebnim režimom poreza na dodanu vrijednost (PDV) koji se primjenjuje na putničke agente, neovisno o tome što ta usluga nije praćena dodatnim uslugama osim usluga informiranja i savjetovanja.
2.
Članak 306. stavak 1. i članak 308. Direktive 2006/112
treba tumačiti na način da im se:
protivi nacionalno zakonodavstvo kojim se uspostavlja izuzeće od primjene posebnog režima poreza na dodanu vrijednost (PDV) u pogledu putničkih agenata dodjeljujući im pravo odabira primjene uobičajenog režima PDV-a u slučaju međunarodnog prijevoza putnika.